Babelscape/SREDFM huggingface dataset:
Μαίρη Έλφινστον

Η Μαίρη Έλφινστον ("Mary Elphinstone", γεννημένη ως Μαίρη Φραγκίσκη Μπόουζ-Λάιον "Mary Frances Bowes-Lyon", 30 Αυγούστου 1883 - 8 Φεβρουαρίου 1961) ήταν Βρετανίδα ευγενής και η μητρική θεία και νονά της Βασίλισσας Ελισάβετ Β΄.
Ναντέζντα Μαουντμπάττεν του Μίλφορντ Χέβεν

Η Ναντέζντα Μαουντμπάττεν του Μίλφορντ Χέβεν ("Nadejda Mountbatten of Milford Haven", γεννημένη ως Ναντέζντα Μιχαήλοβνα ντε Τόρμπι "Nadejda Mikhailovna de Torby", 28 Μαρτίου 1896 - 22 Ιανουαρίου 1963) ήταν κόρη του Μέγα Δούκα Μιχαήλ Μιχαήλοβιτς της Ρωσίας.

Γεννήθηκε στις 28 Μαρτίου 1896 στις Κάννες, και ήταν το δεύτερο παιδί και κόρη του Μέγα Δούκα Μιχαήλ Μιχαήλοβιτς της Ρωσίας και της Κόμισσας Σοφίας φον Μέρενμπερκ.

Στις 15 Νοεμβρίου 1916 παντρεύτηκε τον Πρίγκιπα Γεώργιο του Μπάττενμπεργκ στο Λονδίνο. Μαζί απέκτησαν δύο παιδιά:
*τον Λαίδη Τατιάνα Ελισάβετ (1917-1988), δεν παντρεύτηκε ποτέ.
*τον Λόρδο Δαβίδ Μιχαήλ (1919-1970), παντρεύτηκε (1) την Ρομαίν Νταλγκρέν-Πιρς. Δεν απέκτησαν παιδιά και (2) την Τζάνετ Μερσέντες Μπρις. Απέκτησαν 2 παιδιά.

Πέθανε στις 22 Ιανουαρίου 1963 στις Κάννες σε ηλικία 66 ετών. Είναι θαμμένη στο Μπράϊ του Μπερκσάϊρ.
Νίκολα Τρούγιτς

Ο Νίκολα Τρούγιτς ("Nikola Trujić", σερβικά κυριλλικά: Никола Трујић, γενν. στις 14 Απριλίου 1992) είναι Σέρβος επαγγελματίας ποδοσφαιριστής, ο οποίος αγωνίζεται ως πλάγιος μέσος ή επιθετικός για την ΑΕ Λάρισας.
Μαίρη Ίννες-Κερ του Ρόξμπρα

Η Μαίρη Ίννες-Κερ του Ρόξμπρα ("Mary Innes-Ker of Roxburghe", γεννημένη ως Μαίρη Έβελιν Χάνγκερφορντ Κρου-Μίλνς "Mary Evelyn Hungerford Crewe-Milnes", 23 Μαρτίου 1915 - 2 Ιουλίου 2014) ήταν Βρετανίδα ευγενής.

Γεννήθηκε στις 23 Μαρτίου 1915, και ήταν κόρη του Ροβέρτου Κρου-Μίλνς, 1ου Μαρκήσιου του Κρου και της Λαίδης Μαργαρίτας Πριμρόουζ. Ανάδοχος της ήταν η Μαίρη του Τεκ.

Στις 24 Οκτωβρίου 1935 παντρεύτηκε τον Γεώργιο Ίννες-Κερ, 9ο Δούκα του Ρόξμπρα στο Αββαείο του Ουέστμινστερ. Το ζευγάρι δεν απέκτησε απογόνους και χώρισε το 1953.

Ήταν προστάτιδα του Βασιλικού Μπαλέτου. Το 1967, η μητέρα της, η Μαργαρίτα, πέθανε και άφησε στη Μαίρη σε ένα κτήμα στο Γουέστ Χόρσλι του Σάρρεϋ, συμπεριλαμβανομένου του Γουέστ Χόρσλι Πλέις, ενός μεγάλου εξοχικού που χρονολογείται από τον 16ο αιώνα.

Πέθανε μετά από μια μακρά ασθένεια στις 2 Ιουλίου 2014 σε ηλικία 99 ετών.
2027

"Η παρούσα σελίδα αφορά το έτος 2027 κατά το Γρηγοριανό ημερολόγιο"

Το 2027 (MMXXVII) θα αρχίσει την Παρασκευή κατά το Γρηγοριανό ημερολόγιο. Θα είναι το 2027ο έτος της χριστιανικής χρονολογίας, το 27ο έτος της 3ης χιλιετίας, το 27ο έτος του 21ου αιώνα και το 8ο έτος της δεκαετίας του 2020.
Χάρριετ Σάδερλαντ-Λέβεσον-Γκόουερ του Σάδερλαντ

Η Χάρριετ Σάδερλαντ-Λέβεσον-Γκόουερ του Σάδερλαντ ("Harriet Sutherland-Leveson-Gower of Sutherland", γεννημένη ως Χάρριετ Ελισάβετ Γεωργιάνα Χάουαρντ "Harriet Elizabeth Georgiana Howard", 21 Μαΐου 1806 - 27 Οκτωβρίου 1868) ήταν Βρετανίδα ευγενής, Κυρία των Ρομπών και στενή φίλη της Βασίλισσας Βικτώριας.
Άννα Σάδερλαντ-Λέβεσον-Γκόουερ του Σάδερλαντ

Η Άννα Σάδερλαντ-Λέβεσον-Γκόουερ του Σάδερλαντ ("Anne Sutherland-Leveson-Gower of Sutherland", γεννημένη ως Άννα Χέι-Μακένζι "Anne Hay-Mackenzie", 21 Απριλίου 1829 - 25 Νοεμβρίου 1888) ήταν Βρετανίδα ευγενής.
Τρύφων Ανδριανάκος

Ο Τρύφων Ανδριανάκος (1885-1966) ήταν καθηγητής της Μαιευτικής και της Γυναικολογίας στο Πανεπιστήμιο Αθηνών.

Γεννήθηκε στο χωριό Λεόντιο Κορινθίας, σπούδασε ιατρική στο Πανεπιστήμιο Αθηνών και ειδικεύθηκε στο Πανεπιστήμιο του Βερολίνου. Διετέλεσε εσωτερικός γιατρός και κατόπιν πρόεδρος στο Δημόσιο Μαιευτήριο της Αθήνας κατά τη γερμανική Κατοχή. Θεωρείται ένας από τους ιδρυτές του μαιευτηρίου «Αλεξάνδρα» το 1944 και αργότερα δημιούργησε με δικά του έξοδα στο χωριό του πρότυπο κοινοτικό ιατρείο. Το 1948 έγινε καθηγητής της Μαιευτικής και Γυναικολογίας στο Πανεπιστήμιο Αθηνών.

Ο Ανδριανάκος δημοσίευσε περίπου 200 επιστημονικές εργασίες συνολικά, καθώς και αρκετά βιβλία, όπως:

* "Η μήτρα ως κινητήριον όργανον" (1924)
* "Η εκλαμψία εν Ελλάδι" (1924),
* "Η μαιευτική και η γυναικολογία εν Ελλάδι" (1926)
* "Ιστορία της νεωτέρας μαιευτικής εν Ελλάδι" (1926)
* "Αι αιμορραγίαι εν τη Μαιευτική" (1927)
* "Καισαρική τομή" (1932)
* "Μέθοδος λοξής εμβρυουλκίας" (1932)
* "Διάμεσος κύησις" (1936)
* "Το άλγος εν τη Γυναικολογία" (1937)
* "Εξέλιξις και πρόοδοι της Μαιευτικής και Γυναικολογίας εν αρχαία Ελλάδι" (1952)
Σαμπρί Μπουκαντούμ

Ο Σαμπρί Μπουκαντούμ (, γεν. 1 Σεπτεμβρίου 1958) είναι Αλγερινός διπλωμάτης ο οποίος υπηρετεί ως υπουργός Εξωτερικών από τις 31 Μαρτίου 2019. Διετέλεσε εν συντομία πρωθυπουργός της Αλγερίας από τις 19 έως τις 28 Δεκεμβρίου 2019. Ήταν μέλος της διπλωματικής ομάδας της κυβέρνησης της Αλγερίας από το 2013.
Πάρης Κασιδόκωστας

Ο Χρήστος Πάρης Κασιδόκωστας Λάτσης (γενν. 16 Δεκεμβρίου 1982) είναι Έλληνας εφοπλιστής, επιχειρηματίας και παραγωγός ταινιών, γιός του Γρηγόρη Κασιδόκωστα και της Μαριάννας Λάτση, απόγονος της εφοπλιστικής οικογένειας Λάτση. 

Από το 2012 ασχολείται ενεργά με τη ναυτιλιακή εταιρεία Latsco Shipping, ως διευθύνων σύμβουλος.

Το 2005, ίδρυσε μαζί με τον Τέρι Ντούγκας την εταιρεία παραγωγής ταινιών 1821 Media Group, η οποία εδρεύει στο Λος Άντζελες. Μαζί της έχουν συνεργαστεί πολλοί διεθνούς φήμης ηθοποιοί όπως Κέβιν Κόστνερ, Κάμερον Ντίαζ, Νάταλι Πόρτμαν, Σοφία Βεργκάρα, Τζένιφερ Γκάρνερ, Ρόμπερτ Πάτινσον, Τέιλορ Λότνερ, Νίκολας Κέιτζ κ.α.

Το 2011 ίδρυσε μαζί με τον Γιώργο Αρσενάκο τη δισκογραφική εταιρεία Panik Entertainment Group, η οποία εδρεύει στη Βούλα Αττικής.
Σκάιλερ Μπόουλιν

Ο Σκάιλερ Μπόουλιν (αγγλικά: "Skyler Bowlin", γενν. στις 7 Ιουλίου 1989) είναι Αμερικανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ για τον Ηρακλή.
Χριστίνα Ζαχαριάδου

Η Χριστίνα Ζαχαριάδου (γενν. στις 28 Αυγούστου 1974) είναι Ελληνίδα πρώην αθλήτρια της αντισφαίρισης.
Εύα Αντωνοπούλου

Η Εύα Αντωνοπούλου (γεννηθείσα στις 15 Απριλίου 1977) είναι Ελληνίδα δημοσιογράφος και παρουσιάστρια τηλεοπτικών εκπομπών. Από το 2009 αποτελεί μέλος του δημοσιογραφικού δυναμικού του τηλεοπτικού σταθμού ΣΚΑΙ, όπου σε αυτό το διάστημα υπήρξε και απεσταλμένη του σταθμού στο εξωτερικό δυο φορές, (η πρώτη ήταν το 2010 όπου επισκέφθηκε την Αϊτή για να καλύψει δημοσιογραφικά τις συνέπειες του καταστροφικού σεισμού, και η δεύτερη τον Σεπτέμβριο του 2017 όπου και κάλυψε τις γερμανικές βουλευτικές εκλογές από το Βερολίνο).
Νίκος Παλαιοκώστας

Ο Νίκος Παλαιοκώστας (γεννημένος το 1960) είναι Έλληνας ληστής και ο μεγαλύτερος αδερφός του καταζητούμενου Βασίλη Παλαιοκώστα. Έδρασε για αρκετά χρόνια είτε μαζί με τον αδερφό του, είτε μόνος πραγματοποιώντας κυρίως ληστείες τραπεζών καθώς και μια απαγωγή.
Λαγούνα δελ Καρμπόν

Η Λαγούνα δελ Καρμπόν (στα ισπανικά η ονομασία σημαίνει λιμνοθάλασσα του άνθρακα) είναι μια αλμυρή λίμνη στο διαμέρισμα Κόρπεν Άικε της επαρχίας Σάντα Κρους (στην νότια Αργεντινή). Αυτή η αλμυρή λίμνη απέχει 54 χιλιόμετρα από το Πουέρτο Σαν Χουλιάν. Αποτελεί μέρος του Μεγάλου Βυθίσματος του Σαν Χουλιάν, μια ενδορρεϊκή λεκάνη που βρίσκεται μεταξύ του κόλπου Σαν Χουλιάν και του ποταμού Τσίκο. Βρίσκεται σε υψόμετρο 105 μέτρων κάτω από το επίπεδο της θάλασσας. Η λίμνη είναι το χαμηλότερο σημείο της Αργεντινής, καθώς και το χαμηλότερο σημείο σε όλο το Δυτικό και το Νότιο Ημισφαίριο. Είναι το έβδομο χαμηλότερο σημείο στη Γη.

Όπως και σε πολλές άλλες τοποθεσίες στην Παταγονία, στη περιοχή της λίμνης έχουν βρεθεί απολιθώματα δεινοσαύρων.
Άνω Σιλεσία

Χάρτης της Άνω Σιλεσίας. Το μεγαλύτερο τμήμα της Άνω Σιλεσίας ανήκει στην [[Πολωνία]], με μικρό τμήμα της να ανήκει στην [[Τσεχία]].
Η Άνω Σιλεσία (, σιλεσιανά: Gōrny Ślōnsk, , , Γερμανικά Σιλεσίας: , ) είναι το νοτιοανατολικό τμήμα της ιστορικής και γεωγραφικής περιοχής της Σιλεσίας. Βρίσκεται κατά κύριο λόγο στην Πολωνία, με μικρά τμήμα της να ανήκουν στη Τσεχία. Οι κύριες πόλεις είναι το Κατοβίτσε, η Οστράβα, το Μπιτόμ, το Γκλίβιτσε και το Ζάμπζε.

Από τον 9ο αιώνα, η Άνω Σιλεσία έχει αποτελέσει (με χρονολογική σειρά) τμήμα της Μεγάλης Μοραβίας, του δουκάτου της Βοημίας, του πολωνικού βασιλείου των Πιαστ, (για δεύτερη φορά) των Γαιών του Βοημικού Στέμματος της Αγίας Ρωμαϊκής Αυτοκρατορίας, καθώς και της Αυτοκρατορίας των Αψβούργων από το 1526. Το 1742 το μεγαλύτερο τμήμα της Άνω Σιλεσίας προσαρτήθηκε από το βασίλειο της Πρωσίας και το 1871 έγινε μέρος της Γερμανικής Αυτοκρατορίας. Μετά τον Α΄ Παγκόσμιο Πόλεμο η περιοχή διαιρέθηκε μεταξύ της Πολωνίας (Ανατολική Άνω Σιλεσία) και της Γερμανίας (Δυτική Άνω Σιλεσία). Μετά τον Β΄ Παγκόσμιο Πόλεμο, η δυτική Άνω Σιλεσία έγινε πολωνική μετά την διάσκεψη του Πότσδαμ. 

Το 1944-1949 οι περισσότεροι γερμανοί κάτοικοι της περιοχής εγκατέλειψαν την περιοχή ή απελάθηκαν. Ωστόσο, καθώς πολλοί Γερμανοί μιλούσαν πολωνικά και γερμανικά, τους επετράπη να παραμείνουν στη περιοχή. Σήμερα περίπου 120.000 Γερμανοί ζουν στην Άνω Σιλεσία, κυρίως στο βοϊβοδάτο του Οπόλε και της Σιλεσίας. Μάλιστα η γερμανική γλώσσα είναι συνεπίσημη σε κάποιες περιοχές των βοϊβοδάτων που έχουν σημαίνουσα γερμανική παρουσία.
Opel Karl

Το Opel Karl ήταν ένα αυτοκίνητο πόλης της κατηγορίας A που παρήχθη από τη γερμανική αυτοκινητοβιομηχανία Opel, από τον Ιούνιο του 2014 έως τον Ιούνιο του 2019. Κατά την περίοδο παραγωγής του, ήταν το εισαγωγικό μοντέλο στην παλέτα της Opel, ενώ αντικατέστησε το Opel Agila (που είχε προέλθει από τη Suzuki) στον ρόλο αυτό. Μάλιστα το Opel Karl ήταν μια παράλληλη έκδοση του Chevrolet Spark της GM Korea, αλλά με εμφανή επανασχεδιασμό, που ακολούθησε τα τότε αισθητικά πρότυπα της Opel.

Το Karl μοιράστηκε και η βρετανική Vauxhall, που είναι η δίδυμη δεξιοτίμονη εταιρεία των μοντέλων της Opel ειδικά για το Ηνωμένο Βασίλειο, όπου και κυκλοφόρησε ως Vauxhall Viva, με το λανσάρισμα του μοντέλου τον Δεκέμβριο του 2014 στη χώρα αυτή.
Ζίγκμουντ Κούμπιακ

Ο Ζίγκμουντ Κούμπιακ (πολωνικά: "Zygmunt Kubiak", 30 Απριλίου 1929, Βαρσοβία - 19 Μαρτίου 2004, Βαρσοβία) ήταν Πολωνός συγγραφέας, δοκιμιογράφος, μεταφραστής, υποστηρικτής του αρχαίου πολιτισμού και λέκτορας στο Πανεπιστήμιο της Βαρσοβίας.
Τζέιντεν Μάρτελ

Ο Τζέιντεν Μάρτελ (γεννημένος στις 4 Ιανουαρίου 2003 και είναι 18 χρονών) είναι ένας Αμερικανός ηθοποιός, γνωστός για τον ρόλο του ως Bill Denbrough στις ταινίες του Stephen King Το Αυτό και Το Αυτό: Κεφάλαιο 2, καθώς και του ρόλου του ως Jacob Barber στο Defending Jacob. Προς τιμήν της μητέρας του, ο Μάρτελ έχει υιοθετήσει νόμιμα το επώνυμό της.
Παναγιώτα Σπηλιωτοπούλου

Η Παναγιώτα Σπηλιωτοπούλου (γενν. 3 Σεπτεμβρίου 1989) είναι Ελληνίδα φυσικός, μετεωρολόγος και παρουσιάστρια τηλεοπτικών δελτίων πρόγνωσης καιρού.
Renault Vel Satis

Το Renault Vel Satis ήταν ένα μεσαίο πολυτελές hatchback αυτοκίνητο της κατηγορίας E που παρήχθη από τη γαλλική αυτοκινητοβιομηχανία Renault. Κατασκευάστηκε από τις αρχές του 2002 έως τις 27 Αυγούστου 2009 σε 62.201 αριστεροτίμονα αντίτυπα και από το 2002 έως το 2005 σε μόλις 1.293 δεξιοτίμονα αντίτυπα. Αντικατέστησε το Renault Safrane στον ρόλο του κορυφαίου μοντέλου της εταιρείας, αν και σημείωσε πολύ λιγότερες πωλήσεις από αυτό, καθώς είχαν παραχθεί 312.779 αντίτυπα σειράς Safrane. Επίσης, το Vel Satis ήταν και το πρώτο μοντέλο της Renault που προσέφερε Adaptive cruise control (κατασκευαζόταν από την Bosch). Τελικώς, αντικαταστάθηκε στα τέλη του έτους 2010 από το Renault Latitude.
Ροζ Κριστιάν Ραποντά

Η Ροζ Κριστιάν Ραποντά (Rose Christiane Ossouka Raponda, γεννήθηκε το 1964) είναι πολιτικός της Γκαμπόν και σημερινή πρωθυπουργός της χώρας της από τις 16 Ιουλίου 2020, καθιστώντας την την πρώτη γυναίκα πρωθυπουργό της χώρας. Υπηρέτησε στο παρελθόν ως δήμαρχος της Λιμπρεβίλ και αργότερα ως υπουργός Άμυνας της χώρας από τον Φεβρουάριο του 2019 έως τον Ιούλιο του 2020.
Βόρειες Ηνωμένες Πολιτείες

Οι Βόρειες Ηνωμένες Πολιτείες (γνωστές και με τις ονομασίες Αμερικανικός Βορράς, οι Βόρειες Πολιτείες, ή απλά ο Βορράς) είναι μια γεωγραφική ή ιστορική περιοχή των Ηνωμένων Πολιτειών.

Γεωγραφικά, ο όρος περιλαμβάνει τις πολιτείες και τις περιοχές των Ηνωμένων Πολιτειών που βρίσκονται στο βόρειο τμήμα της χώρας. Περιλαμβάνει αρκετές πολιτείες κατά μήκος των αμερικανοκαναδικών συνόρων.

Το Γραφείο Απογραφών των Ηνωμένων Πολιτειών εντάσσει τμήμα των βόρειων ΗΠΑ σε δύο στατιστικές περιφέρειες, την Μεσοδυτική Περιοχή και την Βορειοανατολική Περιοχή. Το Γραφείο Απογραφών εντάσσει τις βορειότερες πολιτείες των βορειοδυτικών ΗΠΑ στην Δυτική Περιοχή.
Αμπντελαζίζ Τζεράντ

Ο Αμπντελαζίζ Τζεράντ (, γεν. στις 12 Φεβρουαρίου 1954) είναι Αλγερινός πολιτικός που υπηρετεί ως πρωθυπουργός της Αλγερίας από τις 28 Δεκεμβρίου 2019.
Νικόλας Γιατρομανωλάκης

Ο Νικόλας Γιατρομανωλάκης (Αθήνα, 17 Μαρτίου 1975) είναι Έλληνας πολιτικός επιστήμονας. Από τις 4 Ιανουαρίου 2021, είναι Υφυπουργός Σύγχρονου Πολιτισμού. Διατέλεσε Γενικός Γραμματέας Σύγχρονου Πολιτισμού στο Υπουργείο Πολιτισμού και Αθλητισμού από το 2019 έως το 2021. Είναι το πρώτο ανοιχτά ομοφυλόφιλο στέλεχος της ελληνικής κυβέρνησης.
Πρώτη Γαλλική Δημοκρατία

Η Πρώτη Γαλλική Δημοκρατία (Γαλλικά: Première République), επίσημα η Γαλλική Δημοκρατία (République française), είναι το δημοκρατικό πολίτευμα της Γαλλίας από τις 22 Σεπτεμβρίου 1792, κατά τον τρίτο χρόνο της Γαλλικής Επανάστασης, έως τις 18 Μαΐου 1804 με την ανακήρυξη της Πρώτης Αυτοκρατορίας από τον Ναπολέοντα. Αυτή η περίοδος της ιστορίας της Γαλλίας χαρακτηρίστηκε από την κατάργηση της μοναρχίας.

Κατά τη διάρκειά της υπήρξαν τρεις μορφές διακυβέρνησης:

* Η Συμβατική Εθνοσυνέλευση, από τις 21 Σεπτεμβρίου 1792 έως τις 26 Οκτωβρίου 1795. Η εξουσία πέρασε ουσιαστικά στην Επιτροπή Κοινής Σωτηρίας. Κατά τη διάρκεια αυτής της περιόδου έλαβε χώρα η περίοδος της Τρομοκρατίας και η Θερμιδοριανή Αντίδραση.

* Το Διευθυντήριο, από το 1795 έως το 1799, που ιδρύθηκε από το Σύνταγμα του έτους Γ'. Η εξουσία ασκείται από πέντε διευθυντές και δύο συνελεύσεις. Ανατράπηκε από το Πραξικόπημα της 18ης Μπρυμαίρ του 1799 που έφερε στην εξουσία τον Ναπολέοντα Βοναπάρτη.

* Η Υπατεία , από το 1799 έως το 1804, αρχικά με τρεις Υπάτους. Σταδιακά, ο Ναπολέων ανέλαβε όλες τις εξουσίες και έγινε Πρώτος Ύπατος και στη συνέχεια ισόβιος Ύπατος το 1802 και το 1804 ανακηρύχθηκε αυτοκράτορας.

Από το 1792 έως το 1802, η Γαλλία βρισκόταν σε πόλεμο με την υπόλοιπη Ευρώπη. Γνώρισε επίσης εσωτερικές συγκρούσεις με τους πολέμους της Βανδέας και την εξέγερση των Σουάνων.
Αλφρέντ Τοματίς

Ο Αλφρέντ Τοματίς (1 Ιανουαρίου 1920 - 25 Δεκεμβρίου 2001) ήταν Γάλλος ωτορινολαρυγγολόγος και εφευρέτης. Έλαβε το διδακτορικό του στην Ιατρική από την Ιατρική Σχολή του Παρισιού. Οι εναλλακτικής ιατρικής θεωρίες του περί ακοής και ακρόασης είναι γνωστές ως η μέθοδος Τοματίς ή μέθοδος ακουστικο-ψυχο-φωνολογίας. 

Η προσέγγιση του Τοματίς ξεκίνησε στην ιδιαίτερη πατρίδα του Νίκαια της Γαλλίας όταν επιχείρησε να βοηθήσει επαγγελματίες τραγουδιστές με βάση την ιδέα του ότι η λανθασμένη ακοή είναι η βασική αιτία μιας σειράς ασθενειών. Το τεστ ακρόασης που επινόησε και αργότερα η θεραπεία με "ηλεκτρονικό αυτί" σχεδιάστηκαν για την ανακούφιση αυτών των προβλημάτων.
Πανεπιστήμιο του Λοτζ

Το Πανεπιστήμιο του Λοτζ (πολωνικά: "Uniwersytet Łódzki", λατινικά : "Universitas Lodziensis") είναι δημόσιο ερευνητικό πανεπιστήμιο που ιδρύθηκε το 1945 στο Λοτζ (Γουτς) της Πολωνίας, ως συνέχεια των εκπαιδευτικών ιδρυμάτων που λειτούργησαν στο Λοτζ κατά τη μεσοπολεμιική περίοδο - το Ινστιτούτο Εκπαίδευσης Εκπαιδευτικών (1921 - 1928), η Ανώτατη Σχολή Κοινωνικών και Οικονομικών Επιστημών (1924 - 1928) και ένα τμήμα του Ελεύθερου Πολωνικού Πανεπιστημίου (1928 - 1939). 

Το Πανεπιστήμιο του Λοτζ (εναλλακτικά: Πανεπιστήμιο του Γουτς) είναι ένα πλήρως διαπιστευμένο, κρατικό, παραδοσιακό πανεπιστήμιο. Είναι ένα από τα 18 ιδρύματα του τύπου του στην Πολωνία. 

Έχει περισσότερους από 25.000 μαθητές και 2.600 εκπαιδευτικούς. 

Η διεθνής συνεργασία του περιλαμβάνει 385 συνεργατικά ιδρύματα από όλο τον κόσμο. 

Μια σειρά μαθημάτων BA, MA και μεταπτυχιακών σπουδών που πραγματοποιούνται στα αγγλικά ως γλώσσα διδασκαλίας, προσφέρονται σε Πολωνούς και ξένους φοιτητές. 

Ως αποτέλεσμα της ευρείας συνεργασίας με πανεπιστήμια από όλο τον κόσμο, συμπεριλαμβανομένων των Πανεπιστημίου Ζαν Μουλέν Λυών 3, Πανεπιστημίου της Τουρ, Πανεπιστημίου του Τέξας στο Ώστιν, Πανεπιστημίου του Μύνστερ, Πανεπιστημίου της Βαλτιμόρης, Σχολής Επιχειρήσεων Ρόμπερτ Σμιθ, Πανεπιστημίου του Μέριλαντ, Πανεπιστημίου Εφαρμοσμένων Επιστημών Σέντρια (Κόκκολα, Φινλανδία) και Πανεπιστημίου Τάουσον, οι φοιτητές του Πανεπιστημίου του Λοτζ μπορούν να αποφοιτήσουν με δύο διπλώματα. 
μικρογραφία|265x265εσ| Το παλάτι του Άλφρεντ Μπίντερμαν, έδρα του Ινστιτούτου Σύγχρονου Πολιτισμού, Πανεπιστήμιο του Λοτζ.
Πάτρικ Σάλομον

Ο Πάτρικ Σάλομον (Γερμανικά-λατινικό αλφάβητο: "Patrick Salomon", γενν. στις 10 Ιουνίου 1988, Βιέννη) είναι Αυστριακός ποδοσφαιριστής, ο οποίος αγωνίζεται ως κεντρικός μέσος για τον Ατρόμητο.
Ευσίγνιος

Ο Ευσίγνιος (λατ. "Eusignius", 252-362 μ.Χ.) ήταν Χριστιανός μάρτυρας, που τιμάται ως άγιος της Ορθόδοξης και της Ρωμαιοκαθολικής Εκκλησίας.

Ο Ευσίγνιος ήταν αξιωματικός καριέρας του Ρωμαϊκού στρατού. Ξεκίνησε τη στρατιωτική σταδιοδρομία του επί Αυτοκράτορα Μαξιμιανού. Κατά τη βασιλεία του Μεγάλου Κωνσταντίνoυ υπηρετούσε ως στρατηγός και ήταν, σύμφωνα με την παράδοση, αυτόπτης μάρτυρας του οράματος του Αυτοκράτορα: ενός Σταυρού, που εμφανίστηκε στον ουρανό ως σύμβολο νίκης. Ο Ευσίγνιος αποστρατεύθηκε μετά από εξήντα ολόκληρα χρόνια στο στράτευμα.

Στο μαρτύριο του Αγίου Βασιλίσκου ο Ευσίγνιος ήταν παρών και λέγεται ότι είχε δει αγγέλους και τον Ιησού Χριστό να ανεβάζουν τον Βασιλίσκο στα ουράνια.

Ο ίδιος ο Ευσίγνιος αποκεφαλίστηκε με διαταγή του Αυτοκράτορα Ιουλιανού του Παραβάτη σε βαθύτατο γήρας (υπεραιωνόβιος πλέον), επειδή απεκήρυσσε την ειδωλολατρία. Η εκτέλεσή του έγινε στην Αντιόχεια την επί του Ορόντου.

Ο Άγιος Ευσίγνιος είναι ένας από τους 140 αγίους των οποίων τα αγάλματα κοσμούν την κιονοστοιχία-περιστύλιο της Πλατείας του Αγίου Πέτρου στο Βατικανό.
Ενωμένο Εθνικό Κόμμα

Το Ενωμένο Εθνικό Κόμμα (Σιναλέζικα: එක්සත් ජාතික පක්ෂය, Ταμίλ: ஐக்கிய தேசியக் கட்சி) είναι ένα κεντροδεξιό πολιτικό κόμμα στη Σρι Λάνκα. Ιδρύθηκε στις 6 Σεπτεμβρίου 1946 από τον μετέπειτα πρώτο Πρωθυπουργό της χώρας, τον Ντον Στήβεν Σεναναγιάκε.
Καμπεονάτο Παουλίστα

Το Καμπεονάτο Παουλίστα είναι μια ετήσια ποδοσφαιρική διοργάνωση της ομοσπονδίας ποδοσφαίρου της πολιτείας του Σάο Πάολο. Το πρώτο πρωτάθλημα διεξήχθη το 1902 και έτσι είναι το παλαιότερο πρωτάθλημα στην Βραζιλία. Το 1933, το πρωτάθλημα απέκτησε επαγγελματική μορφή.

Αγωνίζονται 16 ομάδες με τις κύριες ανταγωνίστριες του πρωταθλήματος να είναι οι τέσσερις μεγάλες ομάδες του Σάο Πάολο (Κορίνθιανς, Παλμέιρας, Σάντος, Σάο Πάολο). 

Πολυνίκης του πρωταθλήματος είναι η Κορίνθιανς με 30 τίτλους.



__ΜΕΠΠ__
Φρέγκαινα Αργολίδας

Η Φρέγκαινα Αργολίδας είναι χωριό του νομού Αργολίδας. Ανήκει διοικητικά στον δήμο Άργους - Μυκηνών. Βρίσκεται σε υψόμετρο 296 μέτρων πάνω από τη στάθμη της θάλασσας.

Έχει πληθυσμό 58 κατοίκων σύμφωνα με την απογραφή του 2011 και το 2001 είχε πληθυσμό 76 κατοίκων. Υπάγεται στην τοπική κοινότητα Φρεγκαίνης. 

Το χωριό αναπτύχθηκε από κατοίκους του Τουρνικίου που κατοικούσαν στο χωριό κατά τον χειμώνα. Το μεγαλύτερο μέρος των κατοίκων της πόλης ασχολείται με την κτηνοτροφία και άλλα γεωργικά επαγγέλματα. Το χωριό διαθέτει εκκλησία, την εκκλησία των Αγίων Αποστόλων. Το 1991 είχε πληθυσμό 104 κατοίκων, ενώ το 1981 είχε πληθυσμό 250 κατοίκων. Συνδέεται οδικώς με τα γύρω χωριά και το Άργος.
Μπο Μπιτς

Ο Μπο Μπιτς (αγγλικά: "Beau Beech", γενν. την 1η Μαρτίου 1994) είναι Αμερικανός επαγγελματίας καλαθοσφαιριστής, ο οποίος αγωνίζεται ως σμολ φόργουορντ/πάουερ φόργουορντ για τον ΠΑΟΚ.
Νούνο Γκόμες Ναμπιάμ

Ο Νούνο Γκόμες Ναμπιάμ (Nuno Gomes Nabiam, γεννημένος στις 17 Νοεμβρίου 1966) είναι πολιτικός της Γουινέας-Μπισσάου πρωθυπουργός της χώρας από τις 28 Φεβρουαρίου 2020. Στις 29 Απριλίου 2020, αυτός και τρεις υπουργοί του βρέθηκαν θετικοί στην COVID-19 .
Σταμάτης Σμυρνιώτης

Ο Σταμάτης Σμυρνιώτης (Γαρέα Αρκαδίας, 18 Μαρτίου 1927 – 11 Δεκεμβρίου 2015) ήταν Έλληνας αθλητής του στίβου, εμποδιστής και προπονητής.

Γεννήθηκε το 1927 στη Γαρέα Αρκαδίας και ήταν αθλητής του Πανελλήνιου Γ.Σ.. Στο Πανελλήνιο πρωτάθλημα στίβου της Αλεξανδρούπολης το 1953 αναδείχθηκε πρωταθλητής στα 110 μέτρα με εμπόδια (16.0) και στα 400 μέτρα με εμπόδια (55.7).

Με την εθνική ομάδα στίβου της Ελλάδας συμμετείχε στο Παγκόσμιο πρωτάθλημα στίβου ενόπλων της Κοπεγχάγης το 1952 όπου κατέκτησε το χάλκινο μετάλλιο στα 400 μέτρα με εμπόδια (55.1).<ref name=15/9/1952CorrieredelloSport>Εφημερίδα "Corriere dello Sport", 15/9/1952, σ. 7 "dlib.coninet.it", Ανακτήθηκε 17 Μαρτίου 2021</ref> Στους πρώτους μεταπολεμικούς Βαλκανικούς αγώνες της Αθήνας το 1953 κέρδισε το χρυσό μετάλλιο στο ίδιο αγώνισμα (54.2).

Μετά το τέλος της καριέρας του, διετέλεσε προπονητής του Εθνικού Γ.Σ. για σαράντα χρόνια. Στην προπονητική του σταδιοδρομία, ανέδειξε πλήθος αθλητών, όπως τον Σταύρο Τζιωρτζή που ανεδείχθη 6ος στους Ολυμπιακούς αγώνες του Μονάχου το 1972 στα 400 μέτρα με εμπόδια (49.66), τον Κυριάκο Ονησιφόρου, τον Σπύρο Σπύρου, τον Φίλιππο Φιλίππου, τη Γεωργία Τρουμπούκη, την Ελισάβετ Πανταζή κ.ά..

Υπήρξε ομοσπονδιακός προπονητής του ΣΕΓΑΣ επί σειρά ετών και το πρώτο μέλος ΔΕΠ στο ΤΕΦΑΑ της Αθήνας όταν από Γυμναστική Ακαδημία το 1983 μετατράπηκε σε Ανώτατο Εκπαιδευτικό Ίδρυμα. 

Το 2013 τιμήθηκε από την Κυπριακή Ομοσπονδία Ερασιτεχνικού Αθλητισμού Στίβου για την προσφορά του στον Κλασικό Αθλητισμό της Κύπρου στα πλάισια της συνάντησης Ελλάδος-Κύπρου.

Πέθανε στις 11 Δεκεμβρίου 2015 σε ηλικία 88 ετών και κηδεύτηκε στις 12 Δεκεμβρίου 2015 στη Γαρέα Αρκαδίας. Αδερφός του ήταν ο πρώτος πρόεδρος της Τ.Ε./Νότιας Πελοποννήσου, Τάσος Σμυρνιώτης.
L'Europa riconosciuta

thumb|right|250px|Αφίσα από την πρεμιέρα του έργου στην Σκάλα του Μιλάνου, 1778
L'Europa riconosciuta (που σημαίνει «Η αποκαλυφθείσα Ευρώπη» ή «Η αναγνωρισμένη Ευρώπη») είναι μια όπερα σε δύο πράξεις του Αντόνιο Σαλιέρι, που χαρακτηρίζεται ως "μουσικό δράμα" και έχει μετατραπεί σε ιταλικό λιμπρέτο από τον Mattia Verazi. 

Η όπερα διαδραματίζεται στην Τύρο της Φοινίκης και αφηγείται μια ιστορία αγάπης, βίας και πολιτικής διαφωνίας στην αρχαιότητα. Ο κεντρικός χαρακτήρας, η Ευρώπη, ήταν κάποτε ερωμένη του Δία και βοηθά στην επίλυση όλων των διαφωνιών αφού αποκαλύψει την ταυτότητά της - εξού και ο τίτλος «Η αποκαλυφθείσα Ευρώπη». Αν και πρόκειται για μια παραδοσιακή όπερα, το έργο διαφοροποιείται από πολλά από τα χαρακτηριστικά του είδους. Για παράδειγμα: ένας φόνος γίνεται στη σκηνή και χρησιμοποιείται ένα εκτεταμένο φινάλε και στις δύο πράξεις, μια πρακτική πιο χαρακτηριστική της όπερας μπούφα. Μουσικά, η όπερα είναι αρκετά προκλητική, απαιτώντας τέσσερις κύριους τραγουδιστές που να είναι ικανοί να εκτείνονται σε μεγάλο εύρος τόνων, να διατηρούν μακρές φράσεις και να κάνουν επιδέξια άλματα.
Ιρφάαν Αλί

Ο Ιρφάαν Αλί (Mohamed Irfaan Ali, γεννήθηκε το 1980) είναι πολιτικός της Γουιάνας και πρόεδρος της χώρας του από το 2020. Ήταν στο παρελθόν μέλος του Κοινοβουλίου και υπουργός Στέγασης. 

Ο Αλί ήταν ο προεδρικός υποψήφιος του Λαϊκού Προοδευτικού Κόμματος / Civic (PPP / C) στις γενικές εκλογές του Μαρτίου του 2020 και ορκίστηκε ως ο 10ος πρόεδρος της Γουιάνας στις 2 Αυγούστου 2020, έπειτα από μήνες νομικών προσφυγών σχετικά με την ακεραιότητα των εκλογών και την συνακόλουθη επαναληπτική καταμέτρηση όλων των ψηφοδελτίων.
Οίκος του Μπωαρναί

Ο Οίκος του Μπωαρναί, γαλλ. Maison de Beauharnais, είναι ένας ευγενής Οίκος της Γαλλίας. Η Ιωσηφίνα Τασέρ ντε Λα Παζρί παντρεύτηκε πρώτα τον Αλέξανδρο υποκόμη του Μπωαρναί (1779) και μετά τον Ναπολέοντα Α΄ Βοναπάρτη (1796). Ο γιος της Ευγένιος ντε Μπωαρναί έγινε πρίγκιπας του Λόιχτενμπεργκ, τίτλο που κατέχει ως τώρα ο επικεφαλής του Οίκου. Η κόρη της Ορτανσία ντε Μπωαρναί παντρεύτηκε τον Λουδοβίκο, αδελφό του Ναπολέοντα Α΄ και είχαν γιο τον Ναπολέοντα Γ΄ Αυτοκράτορα των Γάλλων.
Πραξικόπημα της 18ης Μπρυμαίρ

Το Πραξικόπημα της 18ης Μπρυμαίρ του έτους Η' (Γαλλικά: Coup d'État du 18 Brumaire) (9 Νοεμβρίου 1799) που διοργανώθηκε από τον Εμμανυέλ Ζοζέφ Σιεγές και εκτελέστηκε από τον Ναπολέοντα Βοναπάρτη, με την καθοριστική βοήθεια του αδελφού του Λυσιέν Βοναπάρτη, σημειώνει το τέλος του Διευθυντηρίου και της Γαλλικής Επανάστασης και την αρχή της Υπατείας.

Τα αποφασιστικά γεγονότα διαδραματίστηκαν στις 18 -19 Μπρυμαίρ (Ομιχλώδους) του έτους Η', σύμφωνα με το Γαλλικό δημοκρατικό ημερολόγιο, δηλαδή στις 9 -10 Νοεμβρίου 1799.
Αλέξανδρος ντε Μπωαρναί

Ο Αλέξανδρος-Φραγκίασκος-Μαρία, γαλλ. Alexandre-François-Marie de Beauharnais (28 Μαΐου 1760 - 23 Ιουλίου 1794) από τον Οίκο του Μπωαρναί ήταν υποκόμης του Μπωαρναί, μορφή της πολιτικής και στρατηγός κατά τη Γαλλική Επανάσταση. Ήταν ο πρώτος σύζυγος της Ιωσηφίνας Τασέρ ντε Λα Παζρί, η οποία έπειτα παντρεύτηκε τον Ναπολέοντα Α΄ Βοναπάρτη αυτοκράτορα των Γάλλων και έγινε αυτοκράτειρα της πρώτης Γαλλικής Αυτοκρατορίας. Ο Αλέξανδρος ντε Μπωαρναί εκτελέστηκε στην γκιλοτίνα κατά την Περίοδο της Τρομοκρατίας.
Σύνταγμα της Αλγερίας

Ένα Σύνταγμα της Αλγερίας εγκρίθηκε για πρώτη φορά με δημοψήφισμα το 1963, μετά τον Αλγερινό Πόλεμο της Ανεξαρτησίας (1954–62). Αρχικά, επρόκειτο να συνταχθεί από συνταγματική συνέλευση με επικεφαλής τον Φερχάτ Αμπάς, αλλά αυτό το σώμα παραμερίστηκε από τον πρώτο Πρόεδρο της Αλγερίας, Αχμέντ Μπεν Μπελά. Στη μορφή του 1963, το σύνταγμα κήρυττε την Αλγερία μονοκομματικό κράτος το οποίο κυβερνούσε το πρώην κίνημα αντίστασης, το Εθνικό Απελευθερωτικό Μέτωπο (FLN). Το σύνταγμα αυτό αναστάλθηκε από το στρατιωτικό πραξικόπημα του 1965. Μετά από χρόνια διακυβέρνησης με εκτελεστικά διατάγματα ως αρχηγός του Επαναστατικού Συμβουλίου, ο Χουαρί Μπουμεντιέν εξέδωσε ένα δεύτερο σύνταγμα το 1976, τονίζοντας τη σημασία του σοσιαλισμού και - επισήμως - επαναφέροντας τους πολιτικούς θεσμούς στη θέση τους έναντι του στρατιωτικού κατεστημένου. (Ο Μπουμεντιέν εκλέχθηκε τότε ως ο δεύτερος πρόεδρος της χώρας, αφού άφησε τη θέση κενή για έντεκα χρόνια.) 

Το 1986, ο διάδοχος του Μπουμεντιέν Τσαντλί Μπεντζεντίντ τροποποίησε το σύνταγμα για να επιτρέψει μεταρρυθμίσεις στην ελεύθερη αγορά και, μετά τις ταραχές του Οκτωβρίου του 1988, ενέκρινε ένα νέο σύνταγμα το 1988. Αυτό εγκρίθηκε μέσω δημοψηφίσματος με 73% στις 23 Φεβρουαρίου 1989. Εισήγαγε πολυκομματικό σύστημα, αφαιρώντας από το Εθνικό Απελευθερωτικό Μέτωπο τον ρόλο του ως ηγετικό κόμμα και δεν έκανε καμία αναφορά στον σοσιαλισμό. Αντ' αυτού υποσχέθηκε «ελευθερία της έκφρασης, του συνεταιρίζεσθαι και του συνέρχεσθαι». Το στρατιωτικό πραξικόπημα του 1992 εισήγαγε κατάσταση έκτακτης ανάγκης, η οποία ανέστειλε τμήματα του νέου συντάγματος, καθώς άρχισε ο εμφύλιος πόλεμος της Αλγερίας. 

Το 1996, το σύνταγμα τροποποιήθηκε περαιτέρω, επιτρέποντας τη δημιουργία πολιτικών κομμάτων που δεν «στηρίζονται σε θρησκευτική, γλωσσική, φυλετική, εταιρική ή περιφερειακή βάση» ή παραβιάζουν «τις θεμελιώδεις ελευθερίες, τις θεμελιώδεις αξίες και τα στοιχεία της εθνικής ταυτότητας, την εθνική ενότητα, την ασφάλεια και την ακεραιότητα της εθνικής επικράτειας, την ανεξαρτησία της χώρας και τη λαϊκή κυριαρχία, καθώς και τη δημοκρατική φύση του κράτους.» 

Μια περαιτέρω προτεινόμενη αναθεώρηση, που θεωρείται ότι αποσκοπεί στην άρση του ορίου των προεδρικών θητειών (άρθρο 74) για να επιτρέψει στον Πρόεδρο να θέτει υποψηφιότητα επ' αόριστον, συζητήθηκε κατά τη διάρκεια του 2006 από την κυβέρνηση του πρωθυπουργού Αμπντελαζίζ Μπελχαντέμ. Αυτό θεωρείται ευρέως πως υποκινήθηκε από τον Πρόεδρο Αμπντελαζίζ Μπουτεφλίκα, ο οποίος είχε εκλεγεί στη δεύτερη και, συνταγματικά, τελευταία θητεία του το 2004. Άλλες αλλαγές που συζητήθηκαν αφορούσαν τη μετάβαση προς ένα προεδρικό σύστημα, που καθιερώνει μεταξύ άλλων τη θέση του Αντιπροέδρου. 

Το Σύνταγμα του 1996 τροποποιήθηκε το 2008 και αντικαταστάθηκε από το Σύνταγμα του 2016.
Škoda Kodiaq

Το Škoda Kodiaq είναι ένα μεσαίο crossover SUV αυτοκίνητο που παράγεται από την τσεχική αυτοκινητοβιομηχανία Škoda Auto, από τον Μάρτιο του 2017. Το μοντέλο είναι μεγαλύτερο από τα SUV Škoda Kamiq και Škoda Karoq, ενώ ειδικά η κορυφαία έκδοση Škoda Kodiaq TDI RS είναι το ταχύτερο και ακριβότερο αυτοκίνητο της εταιρείας και η επίσημη ναυαρχίδα της Škoda.
Τρέβι

To Τρέβι (ιταλικά: "Trevi") είναι πόλη και δήμος στην κεντρική ανατολική Ούμπρια, στην κεντρική Ιταλία. Έχει νόμιμο πληθυσμό 8.303 κατοίκους (Ιανουάριος 2020). Είναι κτισμένο σε απότομη πλαγιά λόφου 10 χιλιόμετρα νότια από το Φολίνιο και 20 χιλιόμετρα βόρεια από το Σπολέτο.
Ρεάλ Μπέτις Μπαλονθέστο

H Ρεάλ Μπέτις Μπαλονθέστο Α.Α.Ε. (ισπανικά: Real Betis Baloncesto S.A.D.), γνωστή ως Coosur Ρεάλ Μπέτις για λόγους χορηγίας, είναι επαγγελματικός σύλλογος καλαθοσφαίρισης, με έδρα τη Σεβίλλη. Η ομάδα συμμετέχει στην Liga ACB. Παίζει τους εντός έδρας αγώνες της στο γήπεδο Σαν Πάμπλο.
Γιολάντα του Λουζινιάν

Η Γιολάντα του Λουζινιάν ή Γιολάντα Α΄ των Λουζινιάν, κόμισσα του Λα Μαρς (Ανγκουλέμ, 24 Μαρτίου 1257 - 30 Σεπτεμβρίου 1314) από τον Οίκο των Λουζινιάν ήταν Γαλλίδα ευγενής.
Νίκος Ταγαράς

Ο Νίκος Ταγαράς (Χιλιομόδι Κορινθίας, 1956) είναι Έλληνας πολιτικός μηχανικός και πολιτικός, βουλευτής της Νέας Δημοκρατίας στην εκλογική περιφέρεια Κορινθίας. Διατελεί υφυπουργός Περιβάλλοντος και Ενέργειας στην κυβέρνηση του Κυριάκου Μητσοτάκη, από τις 5 Αυγούστου 2020.
Μανιφέστο του Μπράουνσβαϊγκ

μικρογραφία|320x320εσ|Ανώνυμη καρικατούρα που απεικονίζει τη μεταχείριση που επιφύλαξε ο γαλλικός πληθυσμός στο μανιφέστο του Μπράουνσβαϊγκ
Το Μανιφέστο του Μπράουνσβαϊγκ (Γαλλικά: Le manifeste de Brunswick) ήταν μια διακήρυξη που εκδόθηκε από τον Κάρολο Γουλιέλμο Φερδινάνδο, δούκα του Μπράουνσβαϊγκ, Πρώσο διοικητή των Αυστριακών και Πρωσικών στρατευμάτων, στις 25 Ιουλίου 1792 στο Κόμπλεντς προς τον πληθυσμό του Παρισιού της Γαλλίας κατά τη διάρκεια πολέμου εναντίον της Γαλλίας για την αποκατάσταση της μοναρχίας.

Αυτό το μανιφέστο, που γράφτηκε από Γάλλους ευγενείς που είχαν μεταναστεύσει στη Γερμανία και ήταν εμπνευσμένο από το περιβάλλον της βασίλισσας Μαρίας-Αντουανέτας, απειλούσε την πόλη του Παρισιού με ολοκληρωτική καταστροφή και σφαγή των κατοίκων εάν κινδύνευε ο βασιλιάς Λουδοβίκος ΙΣΤ' και η βασιλική οικογένεια. Κοινοποιήθηκε στο Παρίσι στις αρχές Αυγούστου 1792.

Ήταν ένα μέτρο που αποσκοπούσε στον εκφοβισμό του Παρισιού, αλλά σε αντίθεση με τις προσδοκίες των συντακτών, προκάλεσε την οργή των Παρισινών επαναστατών, συνέβαλε στην περαιτέρω ριζοσπαστικοποίηση της Γαλλικής Επανάστασης και πυροδότησε τα αιματηρά γεγονότα της 10ης Αυγούστου 1792 που είχαν ως αποτέλεσμα την αναστολή της εξουσίας του βασιλιά Λουδοβίκου ΙΣΤ' και τη σύλληψή του.
Πατσέντρο

Το Πατσέντρο ("Pacentro") είναι χωριό και δήμος στο Αμπρούτσο, στην κεντρική Ιταλία. Ο νόμιμος πληθυσμός του είναι 1.130 κάτοικοι όσον αφορά τον Ιανουάριο του 2020. Είναι γνωστό για την πολύ καλά διατηρημένη μεσαιωνική, αναγεννησιακή και μπαρόκ αρχιτεκτονική του και θεωρείται ένα από τα ομορφότερα χωριά της Ιταλίας.

Η περιοχή φαίνεται να κατοικήθηκε τον 8ο ή 9ο αιώνα μ.Χ. και η παλαιότερη μνεία στο χωριό γίνεται το 1170, όπου αναφέρεται ότι ο Μαλέριο, "dominator Pacentri", δώρησε το ναό του Σαν Άντζελο στο Βετούλι στην επισκοπή της Σουλμόνα. Το Πατσέντρο ακολούθησε την πορεία του βασιλείου της Νάπολης. Το κάστρο Καλντορέσκο κατασκευάστηκε από τους κόμητες της Βάλβα στα τέλη του 14ου με τις αρχές του 15ου αιώνα και στο τέλος του 15ου αιώνα ενισχύθηκε με κυκλικούς πύργους από τους Ορσίνι. Ένας εκ των δύο πύργων του κάστρου είναι πλέον επισκέψιμος.

Στην Πιάτσα ντελ Πόπολο βρίσκεται συντριβάνι του 17ου αιώνα και πίσω του βρίσκεται ο ενοριακός ναός της Σάντα Μαρία Ματζόρε ή ντέλα Μιζερικόρντια, ο οποίος χρονολογείται από τον ύστερο 16ο αιώνα και χαρακτηρίζεται από την πέτρινη πρόσοψή του, η οποία διαχωρίζεται με κίονες σε τρία μέρη. Άλλος ενδιαφέροντας ναός είναι η Άμωμος Σύλληψη, του 1589, όπου υπάρχουν τοιχογραφίες του Φλαμανδού ζωγράφου Μπαρτολομέους Σπράνγκερ. Ο παλαιότερος ναός είναι ο ναός του Σαν Μαρτσέλο, του 1047, αν και ο σημερινός ναός χρονολογείται από το 1166, καθώς ο πρώτος καταστράφηκε από πυρκαγιά.

Κάθε χρόνο την πρώτη Κυριακή του Σεπτέμβρη λαμβάνει χώρα ο παραδοσιακός αγώνας ντελ Τσινγκάρι, δηλαδή των ξυπόλυτων.
Σενιγκάλλια

Η Σενιγκάλλια (ιταλικά: "Senigallia") είναι παραθαλάσσια πόλη στα Μάρκε, στην κεντρική Ιταλία. Κτισμένη στις εκβολές του ποταμού Μίζα, στην Αδριατική, περίπου 30 χιλιόμετρα βορειοδυτικά από την Ανκόνα. Έχει πληθυσμό 44.651 άτομα (2020).

Η αρχαία Sena Gallica ήταν πόλη της Ούμπρια. Μια αποικία ιδρύθηκε εκεί από τους Ρωμαίους μετά τη νίκη τους επί των Σηνώνων, μάλλον πριν από το 280 π.Χ. Το μέρος αναφέρεται επίσης σε συνδυασμό με τη μάχη στον Μέταυρο το 207 π.Χ. Καταστράφηκε από τον Πομπήιο το 82 π.Χ. και δεν αναφέρεται συχνά μετά. Δεν σώζονται αρχαία ερείπια, μόνο πολύ λίγες επιγραφές. Το όνομα Gallica υπάρχει για να την ξεχωρίζει από τη Saena (Σιένα) στην Ετρουρία. Καταστράφηκε από τον Αλάριχο, οχυρώθηκε από τον έξαρχο Λογγίνο και έγινε τμήμα του Δουκάτου της Πενταπόλεως, αλλά καταστράφηκε από τους Λομβαρδούς τον 8ο αιώνα και από τους Σαρακηνούς τον 9ο αιώνα. Η Σενιγκαλία ισοπεδώθηκε ξανά σε τέτοιο βαθμό από τους πολέμους του Γουέλφων και Γιβελλίνων, και ιδιαίτερα σφοδρά από τον Γκίντο ντα Μοντεφέλτρο, ώστε επιλέχθηκε από τον Δάντη ως το τυπικό παράδειγμα μιας ερειπωμένης πόλης.

Τον 15ο αιώνα πολιορκήθηκε και επανακτήθηκε ξανά και ξανά από τους Μαλατέστα και τους αντιπάλους τους. Ο Σιγισμούνδος Μαλατέστα του Ρίμινι έκτισε ισχυρές οχυρώσεις γύρω από την πόλη το 1450–1455. Η κυριαρχία της Σενιγκαλίας παραχωρήθηκε από τον Πίο Β΄ στον ανιψιό του Αντόνιο Πιτσολομίνι, αλλά οι κάτοικοι της πόλης το 1464 έγιναν ξανά αυτόνομοι από τον Παύλο Β΄, και ο Τζακόμο Πιτσολομίνι το 1472 απέτυχε να την καταλάβει. Ο Πάπας Σίξτος Δ΄ ανέθεσε την κυριαρχία στην οικογένεια Ντέλα Ρόβερε, από την οποία την απέκτησε ο Λαυρέντιος των Μεδίκων το 1516. Μετά το 1624 αποτέλεσε μέρος των εδαφών του Ουρμπίνο.

Το Παλάτσο Κομουνάλε χρονολογείται από τον 17ο αιώνα. Ο καθεδρικός ναός χτίστηκε μετά το 1787. Το κάστρο, γοτθικής προέλευσης, ανακαινίστηκε από τον Μπάκιο Ποντέλι, διάσημο στρατιωτικό αρχιτέκτονα, το 1492, ο οποίος έκτισε επίσης την εκκλησία της Σάντα Μαρία ντέλε Γκράτσιε από την πόλη. Η Σενιγκάλια ήταν τόπος κατοικίας των Μαστάι-Φερέτι και ο τόπος στον οποίο γεννήθηκε ο Πάπας Πίος Θ΄.
Μέτκοβιτς

Το Μέτκοβιτς (κροατικά: "Metković") είναι πόλη της επαρχίας Ντουμπρόβνικ-Νέρετβα, στη νοτιοανατολική Κροατία. Είναι κτισμένο στις όχθες του ποταμού Νερέτβα, κοντά στα σύνορα με τη Βοσνία-Ερζεγοβίνη. Ο δήμος έχει 16.788 κατοίκους, σύμφωνα με την απογραφή του 2011, από τους οποίους οι 15.329 κατοίκους στην πόλη του Μέτκοβιτς.
Λουκάνικο Τζουμαγιάς

Το Λουκάνικο Τζουμαγιάς είναι ποικιλία λουκάνικου η οποία παρασκευάζεται στην Ηράκλεια Σερρών. Αποτελεί πανελλήνια γνωστό είδος λουκάνικου, ενώ θεωρείται ως μία από τις καλύτερες σπεσιαλιτέ του Νομού Σερρών. Πήρε το όνομά του από την παλαιότερη ονομασία της κωμόπολης.

Ένα λουκάνικο Τζουμαγιάς παρασκευάζεται από χοιρινό κρέας και πρόβειο έντερο, ενώ προστίθενται μπαχαρικά, βότανα και αλάτι.
Άννα-Μάρια Σιεκλούτσκα

Η Άννα-Μάρια Σιεκλούτσκα (πολωνικά: "Anna-Maria Sieklucka", :, γενν. στις 31 Μαΐου 1992) είναι Πολωνή ηθοποιός και τραγουδίστρια, γνωστή για την απεικόνιση της Laura Biel στο ερωτικό δράμα του 2020, "365 Days". Στο παρελθόν εμφανίστηκε στην πολωνική τηλεοπτική σειρά "Na dobre i na złe" του 2019.
Έλενα Γκιμπς

Η Έλενα Γκιμπς ("Helena Gibbs", γεννημένη ως Πριγκίπισσα Έλενα Φραγκίσκη Αυγούστα του Τεκ "Princess Helena Frances Augusta of Teck", 23 Οκτωβρίου 1899 - 22 Δεκεμβρίου 1969) ήταν ανιψιά της Βασίλισσας Μαίρης του Ηνωμένου Βασιλείου.

Γεννήθηκε στις 23 Οκτωβρίου 1899 στο Γκρόσβενορ Χάουζ, και ήταν κόρη του Πρίγκιπα Αδόλφου του Τεκ και της Λαίδης Μαργαρίτας Γκρόσβενορ.

Στις 2 Σεπτεμβρίου 1919 παντρεύτηκε τον συνταγματάρχη Ιωάννη Έβελιν Γκιμπς, βετεράνο των Μπόερς και του Α΄ Παγκοσμίου Πολέμου στο Παρεκκλήσι του Αγίου Γεωργίου στο Κάστρο Ουίνδσορ. Το ζευγάρι δεν απέκτησε απογόνους.

Πέθανε στις 22 Δεκεμβρίου 1969 στο Μπάντμιντον Χάουζ σε ηλικία 70 ετών. Είναι θαμμένη στην Εκκλησία του Αγίου Ιωάννη του Βαπτιστή στο Γκλόστερσαιρ.
Ναός του Αγίου Πολυεύκτου

thumb|right|275px|Ερείπια του Ναού του Αγίου Πολυεύκτου
Ο Ναός του Αγίου Πολυεύκτου ήταν βυζαντινός χριστιανικός ναός της πρώτης περιόδου στην Κωνσταντινούπολη, που ανεγέρθηκε από την Ιουλιανή Ανικία και αφιερώθηκε στον Άγιο Πολύευκτο. Υπήρξε ο μεγαλύτερος ναός στην Πόλη μέχρι την ανέγερση της Αγίας Σοφίας και ήταν πλούσια διακοσμημένος. Με αυτόν εισήχθη η μεγάλης κλίμακας χρήση διακοσμητικών στοιχείων από την Περσία των Σασσανιδών και "πιθανώς" εγκαινιάσθηκε ο νέος αρχιτεκτονικός τύπος της βασιλικής μετά τρούλου, που τελειοποιήθηκε στον ναό της του Θεού Σοφίας.

Λίγα είναι γνωστά για την ιστορία του ναού μετά την ανέγερσή του. Τα ερείπιά του ανακαλύφθηκαν σε ανασκαφές της δεκαετίας του 1960. Σήμερα βρίσκονται ακριβώς απέναντι από το δημαρχείο του Μητροπολιτικού Δήμου της Κωνσταντινούπολης και αποτελούν συντηρούμενο αρχαιολογικό χώρο ανοικτό στους επισκέπτες. Τα λίγα γλυπτά που βρέθηκαν φυλάσσονται στα Αρχαιολογικά Μουσεία Κωνσταντινούπολης.
Τζέζι

Το Τζέζι ή Γιέζι (ιταλικά: "Jesi" ή "Iesi") είναι πόλη στα Μάρκε, στην κεντρική Ιταλία. Είναι κτισμένο δίπλα στον ποταμό Εζίνο, περίπου 15 χιλιόμετρα πριν τις εκβολές στην Αδριατική. Έχει πληθυσμό 39.984 άτομα (2020).

Η πόλη ιδρύθηκε από τους Ουμβρίους αλλά τον 4ο αιώνα κατακτήθηκε από τους Σήνωνες Γαλάτες, ένα κελτικό πληθυσμό ο οποίος εγκαταστάθηκε στις Αδριατικές ακτές της Ιταλίας. Οι Σήνωνες ίδρυσαν την Σενιγκάλλια, η οποία έγινε πρωτεύουσά τους, και ενίσχυσαν τον Τζέζι ως τελευταίο προπύργιο εναντίων των Πικήνων. Τους ρωμαϊκούς χρόνους ο ποταμός Εζίνο (λατινικά: Aesis) όριζε αρχικά τα όρια ανάμεσα στην κυρίως Ιταλία και την υπόλοιπη και ύστερα ανάμεσα στην Ουμβρία και το Πικηνόν. Το ίδιο το Τζέζι ήταν αποικία χωρίς ιδιαίτερη σημασία.

Το Τζέζι διατηρεί ακόμα τα γραφικά μεσαιωνικά τείχη του. Το Παλάτσο ντελ Κομούνε είναι ένα ωραίο, απλό, πρώιμο αναγεννησιακό κτίριο (1487-1503) του Φραντσέσκο ντι Τζόρτζο Μαρτίνι. Οι τοίχοι είναι από τούβλο και τα παράθυρα και τα κουφώματα πέτρινα, με πολύ περιορισμένη διακόσμηση. Η αυλή με το λογότυπό της χτίστηκε από τον Αντρέα Σανσοβίνο το 1519. Το κάστρο χτίστηκε από τον Μπάκιο Ποντέλι (1488), αρχιτέκτονα του κάστρου στην Όστια (1483–1486). Ο καθεδρικός του Τζέζι χρονολογείται από τον 13ο-15ο αιώνα. Επίσης στην πόλη βρίσκεται ο γοτθικός ναός Σαν Μάρκο, ο Σαν Νικολό και η Σάντα Μαρία ντέλε Γκράτσιε, του 15ου αιώνα με καμπαναριό του 17ου αιώνα. Άλλα κτίρια περιλαμβάνουν το μπαρόκ Παλάτσο Μπαλεάνι, το ροκοκό Παλάτσο Πιανέτι και το Τεάτρο Περγκολέζι (1790).

Το Τζέζι ήταν η γενέτειρα του αυτοκράτορα Φρειδερίκου Β΄ (1194), και επίσης του συνθέτη, Τζοβάννι Μπαττίστα Περγκολέζι (1710–1736).
Άλμοεζ Άλι

Ο Άλμοεζ Άλι Ζαϊναλαμπιντίν Αμπντουλάχ ("Almoez Ali Abdullah Zainalabiddin", , γενν. στις 19 Αυγούστου 1996) είναι Καταριανός, γεννημένος στο Σουδάν, επαγγελματίας ποδοσφαιριστής, ο οποίος αγωνίζεται ως επιθετικός για την Αλ Ντουχαΐλ. 

Ήταν μέλος της Εθνικής Κατάρ που κέρδισε το Ασιατικό Κύπελλο Εθνών του 2019. Κατέχει το ρεκόρ των περισσότερων γκολ που σημειώθηκαν σε ένα Ασιατικό Κύπελλο Εθνών, σημειώνοντας εννέα στη διοργάνωση του 2019.
Ξένια της Ταρούσα

Η Ξένια της Ταρούσα ( ) ( 1246 - 1312), ήταν πριγκιπική σύζυγος του Τβερ και σύζυγος της πόλης του Βλαντίμιρ από το 1267 έως το 1271. Καταλογίζεται στους αγίους της Ρωσικής Ορθόδοξης Εκκλησίας . 

Η Ξένια της Ταρούσα ήταν κόρη του Γιούρι Μικαίλοβιτς, πρίγκιπα της Ταρούσα. Από αντικρουόμενες πηγές θα μπορούσε να ήταν κόρη του Γούρι του Νόβγκοροντ . Το 1265 παντρεύτηκε τον Γιαροσλάβ του Τβερ, τον πρίγκιπα του Τβερ και Μέγα πρίγκιπα του Βλαντιμίρ , τον νεότερο αδερφό του Αλεξάνδρου Νιέφσκι. Κατά τη διάρκεια του γάμου της και της βασιλείας του συζύγου της, ήταν ασυνήθιστα ενεργή με την πολιτική και τις υποθέσεις του κράτους και παρέμεινε έτσι ακόμη και μετά το θάνατο του Γιάροσλαβ το 1271. Λίγο μετά τη απόσυρση της στο γυναικείο μοναστήρι στο Νόβγκοροντ, συνέχισε να διαδραματίζει σημαντικό ρόλο στις υποθέσεις του πριγκιπάτου. Πέθανε το 1312 σε απομόνωση.
Άμπιγκεϊλ Μασάμ

Η Άμπιγκεϊλ Μασάμ ("Abigail Masham", γεννημένη ως Άμπιγκεϊλ Χιλ "Abigail Hill", 1670 - 6 Δεκεμβρίου 1734) ήταν Βρετανίδα αυλική και ευνοούμενη της Βασίλισσας Άννας της Μεγάλης Βρετανίας.
Καθλίν Χάμιλτον του Άμπερκορν

Η Καθλίν Χάμιλτον του Άμπερκορν ("Kathleen Hamilton of Abercorn", γεννημένη ως Μαίρη Αικατερίνη Κράιτον "Mary Katherine Crichton", 8 Ιουλίου 1905 - 2 Φεβρουαρίου 1990) ήταν Βρετανίδα ευγενής.

Γεννήθηκε στις 8 Ιουλίου 1905 στο Πάντινγκτον, και ήταν κόρη του Ερρίκου Κράιτον, Υποκόμη Κράιτον και της Λαίδης Μαίρης Γκρόσβενορ.

Στις 9 Φεβρουαρίου 1928 παντρεύτηκε τον Ιάκωβο Χάμιλτον, 4ο Δούκα του Άμπερκορν στο Σεντ Μάρτιν-ιν-δε-Φιλντς. Μαζί απέκτησαν τρία παιδιά:
*την Λαίδη Μόιρα (γενν. το 1930-), παντρεύτηκε τον Πέτρο Κάμπελ-Γκροβ. Απέκτησαν 2 παιδιά.
*τον Λόρδο Ιάκωβο (γενν. το 1934-), παντρεύτηκε την Αλεξάνδρα Φίλιπς. Απέκτησαν 3 παιδιά.
*τον Λόρδο Κλαύδιο (γενν. το 1939-), παντρεύτηκε την Αικατερίνη Φόλκνερ. Απέκτησαν 2 παιδιά.

Ήταν Κυρία των Ρομπών της Βασιλομήτωρ Ελισάβετ του Ηνωμένου Βασιλείου από το 1964 έως το θάνατο της το 1990.

Πέθανε στις 2 Φεβρουαρίου 1990 σε ηλικία 84 ετών.
Ιντιανάπολις Τζετς

Οι Ιντιανάπολις Τζετς (αγγλικά: "Indianapolis Jets") ήταν ομάδα καλαθοσφαίρισης του Basketball Association of America (πρόδρομος του σημερινού NBA). Ο σύλλογος είχε έδρα την Ιντιανάπολις της Ιντιάνα και χρησιμοποίησε ως γήπεδο το Butler Fieldhouse.
Ημέρα της 10ης Αυγούστου 1792

Η Ημέρα της 10ης Αυγούστου 1792 (Γαλλικά: La journée du 10 août 1792) είναι ένα καθοριστικό γεγονός της Γαλλικής Επανάστασης, κατά το οποίο ένοπλοι επαναστάτες στο Παρίσι εισέβαλαν στο παλάτι του Κεραμεικού, κατοικία του βασιλιά. 

Η σύγκρουση μεταξύ του βασιλιά Λουδοβίκου ΙΣΤ' της Γαλλίας και της νέας επαναστατικής Νομοθετικής Συνέλευσης της χώρας αυξήθηκε κατά την άνοιξη και το καλοκαίρι του 1792 καθώς ο Λουδοβίκος άσκησε βέτο σε ριζοσπαστικά μέτρα που ψηφίστηκαν από τη Συνέλευση. Οι εντάσεις αυξήθηκαν δραματικά τον Αύγουστο όταν τα στρατεύματα της Αυστρίας και της Πρωσίας εισήλθαν στη Γαλλία, με σκοπό να αποκαταστήσουν τη Γαλλική Μοναρχία. Στις 10 Αυγούστου, η Εθνοφρουρά της Επαναστατικής Κομμούνας του Παρισιού και στρατιώτες- εθελοντές από τη Μασσαλία και τη Βρετάνη που είχαν καταφτάσει στο Παρίσι εισέβαλαν στο παλάτι του Κεραμεικού, το οποίο υπερασπίζονταν οι Ελβετοί Φρουροί του βασιλιά. Εκατοντάδες Ελβετοί σκοτώθηκαν στη μάχη, και ο βασιλιάς και η βασιλική οικογένεια κατέφυγαν με τη Νομοθετική Συνέλευση. 

Η σύγκρουση οδήγησε στην πτώση της μοναρχίας και φυλάκιση του βασιλιά καθώς και στην ανάδειξη της νέας Συμβατικής Εθνοσυνέλευσης στις 20 Σεπτεμβρίου 1792, η οποία την επόμενη ημέρα ανακήρυξε το επίσημο τέλος της μοναρχίας και την Πρώτη Δημοκρατία.
Μαίρη Σόμερσετ του Μπωφόρ

Η Μαίρη Σόμερσετ του Μπωφόρ ("Mary Somerset of Beaufort", γεννημένη ως Πριγκίπισσα Βικτώρια Κωνσταντία Μαίρη του Τεκ "Princess Victoria Constance Mary of Teck", 12 Ιουνίου 1897 - 23 Ιουνίου 1987) ήταν ανιψιά της Βασίλισσας Μαίρης του Ηνωμένου Βασιλείου.

Γεννήθηκε στις 12 Ιουνίου 1897 στο Γουάιτ Λότζ, και ήταν κόρη του Πρίγκιπα Αδόλφου του Τεκ και της Λαίδης Μαργαρίτας Γκρόσβενορ.

Στις 14 Ιουνίου 1923 παντρεύτηκε τον Ερρίκο Σόμερσετ, 10ο Δούκα του Μπωφόρ στο Λονδίνο. Το ζευγάρι δεν απέκτησε απογόνους.

Πέθανε στις 23 Ιουνίου 1987 στο Μπάντμιντον Χάουζ σε ηλικία 80 ετών. Είναι θαμμένη στην Εκκλησία του Αγίου Μιχαήλ και όλων των Αγγέλων στο Γκλόστερσαιρ.
Άντερσον Πάκερς

Οι Άντερσον Πάκερς (αγγλικά: "Anderson Packers") ήταν ομάδα καλαθοσφαίρισης του NBA. Ο σύλλογος είχε έδρα το Άντερσον της Ιντιάνα και χρησιμοποίησε ως γήπεδο το Anderson High School Wigwam.
Ιντιανάπολις Ολύμπιανς

Οι Ιντιανάπολις Ολύμπιανς (αγγλικά: "Indianapolis Olympians") ήταν ομάδα καλαθοσφαίρισης του NBA. Ο σύλλογος είχε έδρα την Ιντιανάπολις της Ιντιάνα και χρησιμοποίησε ως γήπεδο το Butler Fieldhouse.
Αλίκη Στάνλεϊ του Ντέρμπι

Η Αλίκη Στάνλεϊ του Ντέρμπι ("Alice Stanley of Derby", γεννημένη ως Αλίκη Ματθίλδη Ολίβια Μονταγκιού "Alice Maud Olivia Montagu", 15 Αυγούστου 1862 - 23 Ιουλίου 1957) ήταν Βρετανίδα ευγενής.

Γεννήθηκε στις 15 Αυγούστου 1862 στο Ουέστμινστερ, και ήταν κόρη του Γουλιέλμου Μονταγκιού, 7ου Δούκα του Μάντσεστερ και της Λουίζας Φρειδερίκης Αυγούστας του Άλτεν. 

Στις 5 Ιανουαρίου 1889 παντρεύτηκε τον Εδουάρδο Στάνλεϊ, 17ο Κόμη του Ντέρμπι. Μαζί απέκτησαν τρία παιδιά:
*την Λαίδη "Βικτώρια" Αλίκη Λουίζα (1892-1927), παντρεύτηκε τον Νέιλ Πρίμροουζ. Απέκτησαν 1 παιδί.
*τον Λόρδο Εδουάρδο (1894-1938), παντρεύτηκε την Σίμπιλ Κάντογκαν. Απέκτησαν 3 παιδιά.
*τον Λόρδο "Όλιβερ" Φρειδερίκο Γεώργιο (1896-1950), παντρεύτηκε την Μορίν Βέιν-Τέμπεστ-Στιούαρτ. Απέκτησαν 2 παιδιά.

Από το 1901 μέχρι το 1910 ήταν Κυρία της Κρεβατοκάμαρας στη Βασίλισσα Αλεξάνδρα του Ηνωμένου Βασιλείου.

Τον Αύγουστο του 1901, η Αλίκη βάπτισε το θωρηκτό HMS Exmouth. Τον Απρίλιο του 1913 βάπτισε το RMS Aquitania.

Πέθανε στις 23 Ιουλίου 1957 στο Κόσγουορθ Παρκ σε ηλικία 94 ετών.
Πύρο Σουλιώτη

Ο Πύρο Σουλιώτη (Κορυτσά, 7 Σεπτεμβρίου 1924 - Κορυτσά, 24 Δεκεμβρίου 2011) ήταν Αλβανός τραγουδιστής.
Αμέλια Ουόρνερ

Η Αμέλια Ουόρνερ (γεν. στις 4 Ιουνίου 1982 στο Λίβερπουλ της Αγγλίας ως Αμέλια Κάθριν Μπένετ) είναι Βρετανίδα ηθοποιός. Ως μουσικός, είναι γνωστή με το ψευδώνυμο Slow Moving Millie.
Ημέρα της 20ής Ιουνίου 1792

Η Ημέρα της 20ής Ιουνίου 1792 (Γαλλικά: La journée du 20 juin 1792) είναι μια επαναστατική ημέρα, στην περίοδο της Γαλλικής επανάστασης, κατά την οποία διοργανώθηκε μια λαϊκή διαδήλωση στο Παρίσι, με πρωτοβουλία των Γιρονδίνων την ημέρα της επετείου του όρκου του Σφαιριστηρίου. Εκείνη την ημέρα, ο παρισινός λαός εισέβαλε στο παλάτι του Κεραμεικού.
Γιολάντα της Βρετάνης

Η Γιολάντα της Βρετάνης ή Γιολάντα του Ντρε (Ντρε, 1218 - 10 Οκτωβρίου 1272) από τον Οίκο του Ντρε κυβέρνησε τις κομητείες Παντιέβρ και Λα Τρινιτέ-Πορέτ στο Δουκάτο της Βρετάνης. Η Γιολάντα αρραβωνιάστηκε σε ηλικία 7 ετών (1226) τον Ερρίκο Γ΄ της Αγγλίας, αλλά τελικά παντρεύτηκε τον ετεροθαλή αδελφό του Ούγο ΙΑ΄ του Λουζινιάν. Με τον γάμο της απέκτησε 7 παιδιά και έγινε κόμισσα του Λα Μαρς και του Ανγκουλέμ. Την περίοδο 1250 - 1256 διετέλεσε επίτροπος για λογαριασμό του γιου της Ούγου ΙΒ΄.
Χασάν Ντιάμπ

Ο Χασάν Ντιάμπ ("Hassan Diab" , ; γεννημένος στις 6 Ιανουαρίου 1959) είναι Λιβανέζος πολιτικός, μηχανικός και ακαδημαϊκός, πρωθυπουργός του Λιβάνου από τις 21 Ιανουαρίου (παραιτήθηκε στις 10 Αυγούστου 2020 και παραμένει υπηρεσιακός πρωθυπουργός). Έγινε πρωθυπουργός τον Ιανουάριο του 2020 μετά τον σχηματισμό της κυβέρνησης, η οποία διορίστηκε από τον πρόεδρο Μισέλ Αούν . Πριν την πρωθυπουργία του, υπηρέτησε ως υπουργός Παιδείας από τον Ιούνιο του 2011 έως τον Φεβρουάριο του 2014 επί προεδρίας του Μισέλ Σουλεϊμάν . Η θητεία του ως πρωθυπουργού διήρκεσε λίγους μήνες, καθώς παραιτήθηκε έπειτα από διαδηλώσεις, στον απόηχο της εθνικής τραγωδίας από τις εκρήξεις νιτρικού αμμωνίου στο λιμάνι της Βηρυτού τον Αύγουστο του 2020.
Βασιλική Αγγέλη

Η Βασιλική Αγγέλη (Αθήνα 25 Νοεμβρίου 1988) είναι ελληνίδα ηθοποιός.
Αγγλοφριζικές γλώσσες

Οι Αγγλοφριζικές γλώσσες είναι μία υποομάδα των Γερμανικών και Ινγκβαεονικών γλωσσών, στην οποία περιλαμβάνονται οι Αγγλικές και Φριζικές γλώσσες. Αυτή η κατηγοριοποίηση προέρχεται από την ύπαρξη διαφόρων φωνητικών αλλαγών που οφείλονται στον Ινγκβαεονικό ρινικό σπειροειδή νόμο.
Καλή Δάβρη

Η Καλή Δάβρη (Χαλκίδα 9 Ιουλίου 1979) είναι Ελληνίδα ηθοποιός.
Ελισάβετ Σμιθ-Στάνλεϊ του Ντέρμπι

Η Ελισάβετ Σμιθ-Στάνλεϊ του Ντέρμπι ("Elizabeth Smith-Stanley of Derby", γεννημένη ως Ελισάβετ Χάμιλτον "Elizabeth Hamilton", 26 Ιανουαρίου 1753 - 14 Μαρτίου 1797) ήταν Βρετανίδα ευγενής.

Γεννήθηκε στις 26 Ιανουαρίου 1753 στο Παλάτι Χόλιρουντ του Εδιμβούργου, και ήταν κόρη του Ιάκωβου Χάμιλτον, 6ου Δούκα του Χάμιλτον και της Ελισάβετ Γκάνινγκ, 1ης Βαρώνης Χάμιλτον του Χάμελντον.

Στις 23 Ιουνίου 1774 παντρεύτηκε τον Εδουάρδο Σμιθ-Στάνλεϊ, 12ο Κόμη του Ντέρμπι στο Λονδίνο. Μαζί απέκτησαν τρία παιδιά:
*τον Λόρδο Εδουάρδο (1775-1851), παντρεύτηκε την Καρλότα Μαργαρίτα Χόρνμπι. Απέκτησαν 7 παιδιά.
*την Λαίδη Καρλότα (1776-1805), παντρεύτηκε τον Εδμόνδος Χόρνμπι. Δεν απέκτησαν παιδιά.
*την Λαίδη Ελισάβετ Ερριέτα (1778-1857), παντρεύτηκε τον Θωμά Κολ. Απέκτησαν 2 παιδιά.

Πέθανε από φυματίωση στις 14 Μαρτίου 1797 στο Λονδίνο σε ηλικία 44 ετών.
Procol Harum

Οι Procol Harum είναι βρετανικό ροκ συγκρότημα. Το συγκρότημα ιδρύθηκε το 1967 και καθιερώθηκε με τη μεγαλύτερη επιτυχία του, το "A Whiter Shade of Pale", ένα από τα λίγα single που έχει πουλήσει πάνω από 10 εκατομμύρια αντίτυπα. Αν και είναι γνωστoί για τις μπαρόκ και κλασικές τους επιρροές, οι Procol Harum περιγράφονται ως ψυχεδελικό ροκ και proto-progressive συγκρότημα.
Πένυ Αγοραστού

Η Πένυ Αγοραστού (Αθήνα, 18 Ιουλίου 1989) είναι Ελληνίδα ηθοποιός.